# **DECIZIA ETAPEI DE ÎNCADRARE**

## Nr. număr din 29.11.2017

Ca urmare a solicitării de emitere a acordului de mediu adresate de **Comuna Muşeniţa**, cu sediul în com. Muşeniţa, sat Baineţ, nr. 90, judeţul Suceava, , înregistrată la APM Suceava cu nr. 11122/17.10.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.11.2017, că proiectul ***Amenajare iaz I Baineţ*** propus a fi amplasat în com. Muşeniţa, sat Climăuţi nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit. f;

b) Lucrările propuse constau în:

- Investiția "Amenajare iaz I Baineţ" se va realiza în satul Climăuţi, com. Muşeniţa, jud, Suceava. Obiectivul este amplasat pe pârâul Climăuţi, affluent cadastrat de stânga al râului Suceava, pe un teren aflat în proprietatea Comunei Muşeniţa.

**Situația existentă**

Iazul I Baineț este format prin bararea unui pârâu, cu un baraj din pământ, ce conține o golire de fund cu călugăr, pentru reglarea nivelului apei în amonte și un deversor de ape mari.

*Baraj de pământ:*

- amplasament:

* pe pârâul Climăuți, afluent cadastrat de stânga al râului Suceava
* transversal pe cursul de apă

- tip şi material de construcție:

* baraj tip omogen, executat din materiale locale (pământ argilo-nisipos).

- caracteristici constructive ale barajului:

* secțiune trapezoidală
* lungimea frontului de barare: 223,0 m
* lățime ampriză: 27,50 m
* lățime la coronament: 9,79 m ~ 10,0 m (carosabil, DJ 291A)
* înălțimea constructivă maximă în dreptul golirii de fund: 4,5 m
* adâncimea minimă de fundare: 1,00 m
* taluze:
  + - * amonte 1 : 1,5 (pereat cu dale din beton armat turnate pe loc de 15 cm grosime)
      * aval: 1 : 2,0 (înierbat)
* cota minimă de fundare: 385,50 - 386,7 mdMN
* cota coronamentului: 391,0 - 392,2 mdMN

- echipament hidromecanic: amplasat în turnul de manevră al golirilor de fund, cu acționare manuală.

* amplasat în turnul de manevră al golirii de fund
* componență: grătar metalic tip piscicol cu acționare manuală.

Coronamentul este carosabil, taluzul aval al barajului este consolidat prin înierbare, iar taluzul amonte este dalat.

Dalele de pe taluzul amonte al barajului sunt parțial distruse.

*Golirea de fund*

* + - amplasament: în partea centrală a corpului barajului
    - părți componente:
      * turn de manevră din beton armat de secțiune dreptunghiulară B x b = 1,80 x 1,4 m și H = 5,0 m
      * golire de fund din conductă de beton, cu Dn 1200 mm și L= 24 m
      * disipator de energie amplasat la capătul aval al conductei golirii de fund. Are secțiunea transversală de formă dreptunghiulară cu h = 1,0 m și b = 2,0 m, pereți verticali având la partea partea superioară o lățime de 0,3 m. Are lungimea L = 8,5 m și este executat din beton
      * canal de evacuare din pământ
    - cota radier golire de fund: 385,80 mdMN
    - debit evacuat la NNR Q= 5 m3/s

Pentru funcționarea în siguranța a călugărului sunt montate vanete din lemn.

Sunt necesare lucrări de întreținere a golirii de fund.

*Deversorul de ape mari -* cu rolul de evacuare a debitelor de viitură, cu următoarele caracteristici constructive:

* + - amplasament: construcție din gabioane amplasată în umărul drept al barajului
    - tip: deversor cu prag lat
    - lungime deversor = 24,00 m
    - lățime deversor = 15 m
    - cotă creastă deversor = 387,25 mdMN
    - înălțime deversantă = 2,6 m
    - disipator de energie (tip bazin disipator), cu prag disipator la capăt de 1,0 m (înălțime din saltea de gabioane), radier din gabioane și rizbermă cu pereu din piatră spartă de 1,0 m grosime.

Inițial deversorul s-a construit din gabioane. Deoarece a fost avariat de viiturile anterioare este necesară demolarea deversorului existent și execuția unui deversor de ape mari nou, din beton.

**Situația proiectată**

Se propuse realizarea următoarelor lucrări:

* + deversor de ape mari (repararea și modernizarea zonei deversoare),
  + decolmatare,
  + reparații dale pe taluzul amonte a iazului I Baineț.

*Deversor de ape mari*

Partea amonte a deversorului și partea de beton aflată sub pod se vor păstra.

Partea aval pod a deversorului va fi construcție nouă.

Se vor demola gabioanele existente aval pod, care pierd continuu apa din iaz prin infiltrare și îngreunează deversarea datorită rugozității ridicate.

Gabioanele laterale, vor fi înlocuite cu ziduri din beton armat, turnate în ploturi de 5 metri, etanșate între ele cu bandă SICA. Zidul va fi proiectat să fie stabil la răsturnare și la alunecare, ținând cont și de presiunea hidrostatică din spatele său. Dimensiunile zidului sunt prezentate în partea desenată.

În amonte, pe ambele maluri, zidul se va lega la turnare de culeele podului existent, iar în aval zidul va proteja malurile, inclusiv pe zona rizbermei.

Zidurile se vor turna din beton armat, în ploturi alternative, pe un strat de egalizare din beton simplu. Transversal se va turna pragul deversor, tot din beton armat.

Pragul va fi cu deversare liberă, respectiv va avea 50 cm înălțime și pantele amonte și aval mici, pentru reducerea turbulențelor la ape mari. Se va racorda în laterale cu zidul de sprijin, la cele două culei dreptunghiulare, parte integrantă din zid. Etanșarea între prag și culei, respectiv între ziduri și radier se va face cu bandă SICA.

Amonte de prag, între tălpile zidurilor de sprijin și prag, se va turna radierul din dale de beton armat de 30 cm, pozate pe strat drenant din balast. Amonte radierul va fi mărginit de un pinten din beton simplu de 30 cm grosime și 70 cm adâncime. Pintenul va avea cota superioară la cota radierului.

Dalele radierului vor avea grosimea de 30 cm, dimensiunile în plan de 3 x 3 m, iar rosturile se vor etanșa cu mastic bituminos.

Aval de prag, radierul de 3 m lungime și grosimea de 50 cm, va fi turnat corp comun cu pragul. Partea din aval al acestui radier, va fi bordurată transversal de o grindă din beton, la fel cu cea din amonte.

Aval de această grindă, între tălpile zidurilor de sprijin, se construiește rizberma cu lungimea de 5 m, din piatră mare minim 50 kg bucata, împănată cu piatra mai mică. Aval de rizbermă vor fi așezate transversal doar pietre mari.

La dimensionarea deversorului s-a avut în vedere asigurarea tranzitării viiturii de 1% în condiții de siguranță, atât pentru baraj, cât și pentru DJ 291A ce traversează barajul.

*Decolmatare*

Decolmatarea iazului va avea în vedere îndepărtarea stratului aluvionar depus în acumulare de viiturile anterioare și realizarea unei chiunete piscicole adecvată pentru activitatea de piscicultură ce se va desfășura în cadrul obiectivului.

Decolmatarea aluviunilor se va face pe o suprafață de cca. 0,40 ha.

*Reparații dale*

Cu timpul dalele de pe taluzul amonte sau deteriorat, ele având nevoie să fie reparate.

Este necesară refacerea pereului amonte din dale de beton al barajului pe toată suprafața afectată, în vederea realizării etanșeității paramentului amonte, dar și pentru evitarea infiltrațiilor prin corpul barajului.

Suprafața totală ce trebuie reparată este de cca. 10% din tot taluzul.

*Golirea de fund* existentă se va păstra. Sunt necesare lucrări de întreținere a golirii de fund, a betoanelor la *călugăr*, a vaneților și ghidajelor, dar și a decolmatării canalului de evacuare.

Caracteristici ale acumulării I Baineț:

* + - cursul de apă - pârâu Climăuți, cod cadastral XII - 1.17.19;
    - suprafața luciului de apă - 12,00 ha (la NNR);
    - suprafață maximă - 13,00 ha (la C.C.)
    - cotă NNR - 387,75 mdMN
    - cotă talveg - 385,85 mdMN
    - cotă coronament (variabil) - 391,0 - 392,2 mdMN
    - cotă creastă deversor - 387,75 mdMN
    - volumul acumulării - 0,12 mil. mc (la NNR);
    - adâncimea medie a apei - 1,90 m;
    - lungime front barare - 223,0 m
    - lățime coronament - 9,79 m ~ 10,0 m;
    - lungime lac - 630 m;
    - lățime la baza amprizei - 27,50 m;
    - înălțime maximă baraj - 4,5 m;
    - taluz amonte - 1 : 1,5;
    - taluz aval - 1 : 2

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a)- titularul are obligaţia ca la finalizarea lucrărilor de amenajare şi de punere în funcţiune a obiectivului să solicite şi să obţină autorizaţia de mediu;

b)- titularul are obligaţia de a notifica APM Suceava dacă intervin elemente noi şi asupra oricărei modificări ale condiţiilor care au stat la baza emiterii prezentei, înainte de producerea modificării. Prezenta decizie se poate revizui, în cazul în care se constată apariţia unor elemente noi, necunoscte la data emiterii.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**